KLASA: 406-09/21-01/01

URBROJ: 2167-23-01-21-03

Tar, 24. lipnja 2021.

Naručitelj OSNOVNA ŠKOLA TAR-VABRIGA iz Tara, Istarska 21, OIB:19604931364, zastupana po ravnateljici Andrei Baksa, sukladno članku 16. Pravilnika o provedbi postupaka jednostavne nabave objavljuje

**POZIV NA DOSTAVU PONUDE**

**u postupku jednostavne nabave za predmet nabave:**

**„nabava  *UDŽBENIKA* za šk.god. 2021./2022.“**

1. **OPIS PREDMETA NABAVE**
* **Predmet nabave**: Predmet nabave je nabava UDŽBENIKA učenicima OŠ Tar-Vabriga za šk.god. 2021./2022. sukladno specifikaciji u troškovniku. Gospodarski subjekt je obvezan Naručitelju ponuditi isključivo novu i nekorištenu robu.
1. **CPV oznaka i naziv**: 22112000-8 - udžbenici

1. **Količina i specifikacija predmeta nabave:** Vrsta, količina i zahtjevi tehničke specifikacije predmeta nabave, njena vrsta, kvaliteta i količina u cijelosti je iskazana u ovom Pozivu i pripadajućem troškovniku.

Predviđena količina predmeta nabave definirana je troškovnikom. Ponude samo za dio tražene količine iz troškovnika neće se razmatrati.

Odabrani ponuditelj obvezuje se na prihvat eventualnog viška u količini udžbenika. Također, odabrani ponuditelj se obvezuje Naručitelju dostaviti eventualne dodatne udžbenike koje će Naručitelj zatražiti pisanim putem ukoliko se ukaže potreba.

**2. PROCIJENJENA VRIJEDNOST NABAVE (bez PDV-a):** 104.690,51 kn

**Osigurana sredstva (sa PDV-om):** 109.925,04 kn

**Evidencijski broj predmeta nabave iz Plana nabave za 2021.g.:** 18/2021

**Datum objave na web stranici Osnovne škole Tar - Vabriga**: 24.06.2021.

**3. UVJETI NABAVE**

**Način izvršenja**: S ponuditeljem čija ponuda bude odabrana sklopit će se ugovor o nabavi robe, u skladu s uvjetima iz ovog poziva na dostavu ponuda i odabranom ponudom.

**Rok isporuke robe:** rok isporuke UDŽBENIKA od 25.kolovoza do 1. rujna 2021.

**Rok valjanosti ponude**: 60 dana od dana isteka roka na dostavu ponuda.

**Mjesto isporuke robe:** poslovna adresa Osnovne škole Tar – Vabriga , Istarske 21 Tar

**Rok, način i uvjeti plaćanja**: Zakonom o udžbenicima i drugim obrazovnim materijalima za osnovnu i srednju školu (NN 116/18) propisano je kako se sredstva za nabavu udžbenika za učenike osnovnih škola osiguravaju u državnom proračunu.

Račun za robu ispostavlja se u roku od 8 dana od uredno izvršene isporuke robe. Urednom isporukom smatra se potpisani Zapisnik o primopredaji robe.

Valjani račun za isporučenu robu biti će dostavljen Ministarstvu znanosti i obrazovanja za izvršenje isplate u skladu s redovnom procedurom, a sve temeljem prethodne upute za pokretanje postupka nabave udžbenika za školsku godinu 2021./2022. Uprave za potporu i unaprjeđenje sustava odgoja i obrazovanja Ministarstva znanosti i obrazovanja KLASA: 602-09/21-01/00039, URBROJ: 533-06-21-0001 od 10. lipnja 2021. godine.

**Cijena ponude**: cijena ponude piše se brojkama u apsolutnom iznosu i izračunava se za cjelokupni predmet nabave. Cijena ponude mora biti izražena u kunama. Jedinične cijene iz ponude su nepromjenljive za cijelo vrijeme trajanja ugovora. U cijenu ponude bez PDV-a uračunavaju se svi troškovi i popusti ponuditelja. Cijenu ponude potrebno je prikazati na način da se iskaže redom: cijena ponude bez PDV-a, iznos PDV-a te cijena ponude s PDV-om.

Ponuditelji su obvezni popuniti Troškovnik.

**Troškovnik** mora biti popunjen na izvornom predlošku bez mijenjanja, ispravljanja i prepisivanja izvornog teksta. Gospodarski subjekt u troškovnik obvezno unosi jedinične cijene u HRK.

Gospodarski subjekt je dužan ispuniti troškovnik u cijelosti. Ukoliko gospodarski subjekt ne ispuni troškovnik u skladu sa zahtjevima iz ovog Poziva ili promijeni tekst ili količine navedene u troškovniku, smatrat će se da je takav troškovnik nepotpun i nevažeći te će ponuda biti odbijena.

**Kriterij za odabir ponude**: ekonomski najpovoljnija ponuda. Naručitelj je u ovom postupku nabave odredio **samo** **cijenu kao kriterij** za određivanje ekonomski najpovoljnije ponude. Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

**4. SASTAVNI DIJELOVI PONUDE**:

Ponuda treba sadržavati:

* Ponudbeni list (ispunjen i potpisan od strane ponuditelja)
* Troškovnik.
* Dokaz sposobnosti za obavljanje profesionalne djelatnosti
* Potvrdu porezne uprave o nepostojanju duga s osnove dospjelih poreznih obveza i obveza za mirovinsko i zdravstveno osiguranje.

**5. NAČIN DOSTAVE PONUDE**

Ponuda se dostavlja na Ponudbenom listu i Troškovniku iz ovog Poziva, a koje je potrebno dostaviti ispunjene i potpisane od strane ovlaštene osobe ponuditelja. Potrebno je dostaviti i sve tražene dokaze. Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Rok zaprimanja ponude zaključno do **9.7. 2021. do 11,00 sati,** neovisno od načina dostave.

Ponuda se dostavlja u pisanom obliku u zatvorenoj omotnici s nazivom i adresom naručitelja: Osnovna škola Tar Vabriga, Istarska 21, Tar s naznakom: „NE OTVARAJ - Ponuda za nabavku udžbenika**.**

**Obavijesti o rezultatima: *Odluku o odabiru ponude ili Odluku o poništenju postupka nabave s preslikom zapisnika o otvaranju, pregledu, ocjeni i rangiranju ponuda Narucitelj je obvezan bez odgode u roku od pet (5) dana, od dana isteka roka za dostavu ponuda, dostaviti istovremeno svakom ponuditelju na nacin koji omogucuje dokazivanje da je ista zaprimljena od strane ponuditelja (dostavnica, povratnica, izvješce o uspješnom slanju telefaksom, potvrda e-mailom) i objaviti na internetskoj stranici.***